Hlina, Alojz, poslanec NR SR (2014-12-04):
Vážená pani predsedajúca, vážený pán minister, vážené kolegyne, kolegovia. Škoda, mal som pocit, že sa k tomuto vyjadria aj iní, špeciálne v prvom čítaní aj vo svetle aktuálnych udalostí. Lebo zjednodušene čo treba povedať, že hovoríme o tom, že by sa za niečo malo, za niečo nemalo, a keď už sa má, niekto to určí, nejaké tie poplatky, a zistíme a vlastne zisťujeme priebežne, už to trvá nejakú tú dobu, že čo je to za čiernu dieru, to zdravotníctvo, že akí ľudia sa okolo toho motajú. Viete, to je, myslím, že Octavianus, kto vie, ma opravte, to povedal, rímsky cisár, že „peniaze nesmrdia“, keď začal vyberať peniaze z verejných záchodov v Ríme. A naozaj žijeme vo svete, kde kopa peňazí niekomu, alebo spôsoby ich získavania niekomu nesmrdia. Ale že, že až tak?! Že až tak? Že niekde sa človek dočíta, že sa potkne o linoleum pani a tu ctihodní občania sa nerozpakujú chodiť po plesoch, po báloch. Teraz budú fašiangy. Koľkí z dodávateľov, koľkí z tej kliky, z tej loby sa budú predvádzať na plesoch, sa tváriť za ctihodných občanov a budú pri bare platiť možno nejaký drahý koňak? A pýta sa niekto, že z akých peňazí? No z takých peňazí, že niekto je schopný predať niečo, čo stojí sumu x, tak niekto je ju schopný predať do zdravotníctva za trikrát x. Čo sú to za ľudia? Viete, dajú sa zarobiť peniaze, dajú. Jeden môj známy hovorí, že tečú po ceste, len musíš kýbeľ nastaviť. Ak by ste neverili, že sú, sú sféry, kde sa proste dajú. Ale toto je sféra, do ktorej sme pustili, to je podľa mňa to isté, ja viem, že sa niekto teraz usmeje, že to je furt, sa k tomu dostanem, to sú, to je tá istá krvná skupina jak úžerníci. To je to isté. Nesmrdí, nesmrdí nič. Keď viem, že sú ľudia, ktorí čakajú na cétečko nejakú tú dobu. To cétečko však by tie nemocnice za to, čo sa vylundrovalo, vykradlo z tých nemocníc, na tie cétečká by vás mali pozývať. Normálne by mali povedať: Príďte v pondelok, utorok, kedy chcete, príďte. Cétečko by malo byť na chodbe, ale teraz hyperbolizujem. Nemocnice by mali za tie peniaze, čo sa vykradli, za tie peniaze, vy keď prídete do nemocnice, by ste mali mať problém zistiť, či to je Kempinski alebo nemocnica, prosím vás. Lenže vy viete, čo je Kempinski, lebo tam veľa tých peňazí sa stratí. A viete aj, čo sú iné hotely, lebo tam sa stratí. Ale v nemocnici tiež viete, kde prídete, do nemocnice, sa potknete o linoleum, prosím vás. A sadnete si na roztrhanú sedačku. Čo sme to za ľudia, čo sme to dovolili, že sme do tohto pustili? Tu príde Kažimír, minulý rok povie, že už si nedá vložiť deficit nemocníc, a napriek tomu ste ho tam nasúkali. Viete, v čom je to cynické, viete, v čom je to zákerné? Zákerné je to v tom, že keby niekto lundroval hutníctvo alebo cez hutníctvo, tak niekto, sa povie: však nebláznite, čo to hutníctvo toľko lundrujutete! Niekto by sa vzopäl, povedal, že nie, už nedovolíme robiť dieru a furt. Ale zdravotníctvo?! Všetci uznanlivo prikývneme, ide o zdravie. V tom je to zákerné. V tom je to ohromný cynizmus tých ľudí, ktorí sa okolo toho pasú. V tom je to cynické, že rátajú s tým, že si to nikto nevšimne, nebude ani krik v parlamente. Kažimír to tam musí tú stovku pustiť. Bola málo stovka, už je to stosedemdesiat. Stosedemdesiat, prosím vás, je to päť miliárd korún, sa niekde zase stratilo. A kalkulujú s tým, že všetci uznanlivo prikývnu: zdravotníctvo, zdravie. V tom je to obludné. A zisťujeme, čo ste zač. Prosím vás, zisťujeme, čo sme tu zač, čo sme tu niektorí ľudia. A niekto to raz vyaudituje, prosím vás. Niekto to naozaj raz vyaudituje. Zoberme rok, mne je jedno, zoberte aj pätnásť rokov dozadu. Mne to je úplne jedno. A zistíme, kto čo nakúpil a za čo nakúpil. A to znamená, si spravíme predstavu, že kde sa čo stratilo. Kúska hanby nemáte v tomto. Je to fakt sofistikované, prešpekulované. A ešte sú aj nenažratí tí ľudia, nenažratí, lebo keby im stačilo 20 – 30 %, tak môžu kradnúť doteraz. Si zoberte, že nenažratí boli už aj až tak, že trikrát viac. To znamená, že to už sa nedalo ani schovať, prosím vás. Dokedy ste chceli? Koľko ešte ľudí plánuje, ponúka alebo robiť s tým, že, s tou emóciou zdravia a že zdravia občanov, a že to nebude zdravie občanov. To nejde do zdravia občanov, prosím vás. Tie peniaze idú na Belize, včera ste to mali vypočítané. Dvesto miliónov eur, či koľko to vypočítali. Šesť miliárd korún. Dobre počítam? Ma opravte. Šesť miliárd korún išlo na Belize. Prosím vás, viete, čo je Belize? Veď to je jak okres Kežmarok, prosím vás. Tam išlo šesť miliárd korún z nášho zdravotníctva. Hentých biedakov, čo sedia v lekárni, čakajú na roztrhanej sedačke a potknú sa o linoleum. Tam išli tie peniaze. A ctihodní občania ich trikrát preperú, otočia a vrátia sa do Košíc a kde všade. Zistíme, kde všade, prosím vás. Nehanbite sa nič. Nič. A znova ďalší rozpočet predložíte, že zase ďalšie peniaze sa stratia, ešte niekto bude mať tú hanbu, nebude mať tú hanbu v sebe, že ešte niečo kúpi? Keď každý blbec vie, minule to tu niekto hovoril, nejaký prístroj, na dvoch kolečkách to ide, prosím vás. Keď si to kúpi ambulancia, stojí to tridsaťtisíc euro, keď si to kúpi štátna nemocnica, stopäťdesiattisíc euro. Kde sú tie peniaze? Sa nehanbíte? To nikoho netrápi zo SMER-u? A jedno mne, aj dozadu, mne je jedno, mne Genezis nečítajte, prosím vás. Že dokedy to tí ľudia chcú okolo sa takto motať? A ja vám poviem, prečo to hovorím. Nechcel som. Máme teraz jednu udalosť aj v rodine. A nech vás pánboh zachová, vám hovorím, nech vás, všetku čvargu, pánboh zachová, ktorí ste tam, keď ľudia, ktorí sú teraz problémom, nebude im poskytnutá plnohodnotná zdravotná starostlivosť. Nech pánboh pri vás stojí, vám hovorím. Všetkým, ktorí sa okolo toho motáte ako taká čvarga zločinecká a rozmýšľate, kde čo niečo zobrať. Nech vás pánboh zachová. A ja za seba hovorím. Ale sú aj iní ľudia, ktorým možno nebolo poskytnuté to, čo im malo byť poskytnuté. Prosím vás, ja si to vybavím. Obchádzajte tých ľudí tak, poskytnite im to, čo si platia. Prosím vás, jak to ešte povedať, lebo už je to aj trošku osobné. Iní ľudia sa možno nemôžu tak brániť. Upozorňujem vás na to. Upozorňujem všetkých na to. Nájdite si inú sféru. Nájdite si to hutníctvo. Choďte robiť, ja neviem, vymyslíte aplikáciu do iPod-u. Vymyslíte niečo, niečo urobte, vytvorte niečo, lietajúce auto, niečo urobte, niečo (rečník buchol rukou po rečníckom pulte), čo sa dá chytiť, prosím vás. Áno, buchnem, pán Čaplovič, buchnem, lebo to je zlosť, vo mne je tá zlosť, prosím vás. Ľudí, ktorí sa nemôžu brániť, toho biedaka, čo bol v novinách, že nemohol, on zomrel na tom lôžku niekde v Kežmarku, prosím vás! Nemohol ísť ani na, na ožiarenie, na nič? Lebo ste boli schopní to urobiť? Niekto to bol schopný urobiť? Vymyslite auto. Vymyslite niečo poriadne, na tom zarobte, ja vám zatlieskam, ale obchádzajte zdravotníctvo. Obchádzajte zdravotníctvo, obchádzajte, nezarábajte na chorých ľuďoch. A skončím. Nech vás pánboh chráni, keď nebude poskytnutá úplná a dokonalá zdravotná starostlivosť pre ľudí, ktorí ju potrebujú.